Ekstrusie

Ekstrusie of uitvloeiing in vulkanologie verwys na stollingsgesteentes wat bo die aardkors gevorm het deur vulkaanuitbarstings – dus vanweë magma wat uit die aarde uitgebars of uitgevloei het. Dit staan teenoor intrusie, wanneer magma in ander gesteentes ingepers word sonder om die oppervlak te bereik.

Ekstrusiewe magma kan baie vinniger in die oop lug of onderwater afkoel en daar is min tyd vir die vorming van kristalle.    

Kategorie:Vulkanisme